Diari Oficial de la Generalitat Valenciana


Sumari del DOGV 6037, del 17-06-2009 (2009/6492)

Judici verbal de desnonament per falta de pagament 000615/2008. Notificació de la sentència a Dean Bakow.
---------------------------------------------------------------------------------------------------------

### Dades del document

Número de DOGV
:   6037

Data del DOGV
:   17-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/6492


Data del document
:   31-03-2009

Organisme emissor
:   Jutjat de Primera Instància Número 21 de València

Tipus de document
:   Edicte

Judici verbal de desnonament per falta de pagament 000615/2008. Notificació de la sentència a Dean Bakow. [2009/6492]  
Míriam Muñoz Peiró, secretària judicial del Jutjat de Primera Instància número 21 de València, mitjançant este edicte faig saber:  
Que en este Jutjat se segueix el judici verbal (desnonament per falta de pagament) amb el número 000615/2008, a instàncies de Vicente Zanón Cuenca i María José Zanón Cuenca, representats per la procuradora Dolores Jordá Albiñana, i assistits pel lletrat Vicente Zanón Cuenca, contra Dean Bakow, sobre la falta de pagament de rendes i la reclamació d'una quantitat, en què la magistrada jutgessa Matilde Sabater Alamar ha disposat en el dia de hui notificar la sentència dictada en estes actuacions al demandat que està en parador ignorat, Dean Bakow, i que té la dispositiva, literalment, com es diu:  
«Sentència número 222  
València, 12 de desembre de 2008  
Matilde Sabater Alamar, magistrada jutgessa del Jutjat de Primera Instància número 21 de València, he vist estes actuacions de judici verbal, registrades amb el número 615/2008, en virtut de la demanda interposada per María José i Vicente Zanón Cuenca, ambdós representats per la procuradora Dolores Jordá Albiñana i assistits pel lletrat Vicente Zanón Cuenca, contra Dean Bakow, rebel en estes actuacions; és objecte del plet el desnonament per falta de pagament de la renda i la reclamació d'una quantitat.  
Antecedents de fet  
Primer. Dolores Jordá Albiñana, en la representació acreditada de María José y Vicente Zanón Cuenca, va presentar una demanda repartida a este Jutjat contra Dean Bakow, en què al·legava que, en virtut del contracte subscrit l'1 de novembre de 2007, va arrendar al demandat l'habitatge de propietat seua siti al carrer del Mestre Buenaventura Pascual, número 14, porta 8, de València; la renda mensual pactada era la de 500 euros mensuals, els quals havien de ser pagats en els set primers dies del mes. En la data de la presentació de la demanda (9 de maig de 2008) el demandat havia deixat de pagar les rendes corresponents als mesos inclosos entre març i maig de 2008, així com una certa quantitat deguda en concepte de fiança i despeses derivades del subministrament d'aigua potable, que ascendien a un total de 1.741,70 euros, quantitats que són reclamades de forma conjunta amb l'import de les rendes i quantitats assimilades que es produïsquen fins al llançament efectiu.  
Segon. Després d'admetre's a tràmit la demanda, mitjançant la interlocutòria dictada el 17 de juny de 2008, es va assenyalar la data per a la celebració de la vista, la qual va tindre lloc, després d'una suspensió per falta de citació, el dia 12 de desembre de 2008, amb l'assistència de la part actora, i la demandada va ser declarada en rebel·lia. Després de ratificar-se la part actora en el contingut del seu escrit de demanda, va concretar que la quantia deguda per la demandada fins al mes de desembre de 2008 ascendia a la quantia indicada en la demanda més set mensualitats de rendes (1.741,70 euros més 3.500 euros). Una vegada rebut el plet a prova, la part actora va sol·licitar la documental i després d'admetre's les actuacions es van declarar concloses i vistes per a dictar la sentència.  
Tercer. De la prova practicada en l'acte del judici oral, concretament de la documentació que figura en les actuacions, resulta acreditada la realitat de tots els fets al·legats per l'actora en la seua demanda, que han quedat exposats en l'antecedent de fet primer d'esta resolució, i igualment que la demandada ha deixat de satisfer rendes.  
Fonaments de dret  
Primer. Exerceix la part actora en este procediment una acció acumulada de desnonament per falta de pagament de renda estipulada i reclamació d'una quantitat sobre la base del que estableixen els articles 250.1.1. i 438.3.3. de la Llei d'Enjudiciament Civil, en relació amb les disposicions aplicables de la Llei d'Arrendaments Urbans, i s'exerceixen estes accions en relació amb l'arrendament de l'habitatge propietat dels demandants siti al carrer del Mestre Buenaventura Pascual, número 14, porta 8, de València, arrendament concertat mitjançant un contracte subscrit l'1 de novembre de 2007, i s'efectuen les al·legacions que han quedat exposades en els antecedents de fet d'esta resolució.  
Atés que la declaració de rebel·lia no suposa una acceptació, sense altres efectes, dels fets al·legats de contrari (article 496 de la Llei d'Enjudiciament Civil), la resolució d'esta controvèrsia ha d'efectuar-se sobre la base del resultat de la prova practicada a instàncies de la part actora, ja que és a esta a la que correspon acreditar els fets al·legats com a base de la seua pretensió perquè esta prospere, seguint les normes generals de la càrrega de la prova establides en l'article 217 de la llei adés esmentada.  
Segon. Les pretensions que, de forma acumulada, exerceix la part actora fent ús de la facultat que li atorga la nova Llei d'Enjudiciament Civil, van íntimament lligades, de forma que, acreditat a través de la documentació que s'adjunta a la demanda que el demandat ha deixat de pagar les rendes corresponents a les mensualitats que han quedat exposades en els fets provats d'esta resolució, s'ha d'estimar la pretensió de l'actora del fet que es declare resolt el contracte subscrit i que siga condemnada la demandada a pagar 5.241,70 euros en concepte de rendes produïdes i que s'han deixat de pagar fins al mes de desembre de 2008 inclusivament, de conformitat amb l'article 27.2.a de la Llei d'Arrendaments Urbans, havent d'estendre's la condemna a l'import de les rendes que vencen amb posterioritat i fins al llançament efectiu atenent el que la part actora ha sol·licitat, tal com estableix l'article 220 de la Llei d'Enjudiciament Civil, a raó de 500 euros mensuals.  
Tercer. Respecte de les costes i segons l'article 394 de la Llei d'Enjudiciament Civil de la Llei 1/2000, de 7 de gener, estes seran satisfetes per la demandada.  
Vistos els articles esmentats i tots altres aplicables de forma general i pertinent.  
Dispositiva  
Estime de forma íntegra la demanda interposada per María José i Vicente Zanón Cuenca contra Dean Bakow.  
a) Declare resolt el contracte d'arrendament que sobre el carrer del Mestre Buenaventura Pascual, número 14, porta 8, de València, va ser subscrit l'1 de novembre de 2007 entre les parts hui litigants, per no haver pagat la renda pactada, i en conseqüència condemne Dean Bakow a sotmetre's a esta declaració i a lliurar la possessió de l'habitatge, amb l'advertència que si no desallotja l'habitatge i en lliura la possessió a l'actor en serà llançat, a càrrec seu, en la data que amb este efecte s'assenyale.  
b) Condemne Dean Bakow a pagar 5.241,70 euros, quantitat que es correspon amb l'import de les mensualitats deixades de pagar fins al mes de desembre de 2008 inclusivament, així com l'import de les rendes que vencen amb posterioritat i fins al llançament efectiu, a raó de 500 euros mensuals.  
Les costes seran pagades per la part demandada.  
Incloeu esta resolució en el llibre de sentències i deixeu-ne una testimoniança en les actuacions i notifiqueu-la a les parts, fent-los saber que no és ferma i que s'hi pot interposar un recurs d'apel·lació que haurà de resoldre l'Audiència Provincial de València i que cal preparar davant d'este Jutjat, en el termini de cinc dies, seguint els tràmits que estableixen els articles 457 i següents de la vigent Llei d'Enjudiciament Civil.  
Esta és la meua sentència, que pronuncie, mane i firme.  
Publicació. La sentència anterior va ser donada, firmada i publicada per la magistrada jutgessa que la subscriu, mentre celebrava audiència publica el dia de la seua data. En done fe».  
I perquè valga d'edicte de notificació de la sentència al demandat, en parador ignorat, estenc este edicte, que es fixarà al tauler d'anuncis d'este Jutjat i es publicarà en el Diari Oficial de la Comunitat Valenciana.  
València, 31 de març de 2009.- La secretària judicial: Míriam Muñoz Peiró.